ആഹാരം കഴിക്കാത്തതിന്റെ ദേഷ്യത്തില് കുഞ്ഞിനെ ക്രൂരമായി മര്ദിച്ച് അച്ഛന് നോക്കി നിന്ന് അമ്മ,പിതാവിനെതിരെ കേസെടുത്തു ഹൈദരാബാദ്: ആഹാരം കഴിക്കാത്തതിന്റെ ദേഷ്യത്തില് മൂന്ന് വയസുകാരിയായ മകളെ ചാട്ടകൊണ്ടടിച്ചും കഴുത്തില് പിടിച്ച് നിലത്തടിച്ചും ദേഷ്യം തീര്ത്ത പിതാവിനെതിരെ കേസെടുത്ത് പൊലീസ്. ഞായറാഴ്ച രാത്രിയോടെ തെലങ്കാനയിലെ മേഡക്ക് ജില്ലയിലാണ് സംഭവം. മുനിസിപ്പാലിറ്റിയിലെ കരാര് ജീവനക്കാരനായ നാഗരാജുവാണ് 32 സ്വന്തം കുഞ്ഞിനോട് ഇങ്ങനെ ക്രൂരത കാട്ടിയത്. സംഭവം അയല്വാസി വീഡിയോയില് പകര്ത്തി സമൂഹമാദ്ധ്യമങ്ങളില് വന്നതോടെയാണ് നാഗരാജു പിടിയിലായത്. സമൂഹമാദ്ധ്യമങ്ങളില് ഇയാള്ക്കെതിരെ വലിയ രോഷമാണ് ഉണ്ടായത്. ആഹാരം കഴിപ്പിക്കാന് നാഗരാജു ശ്രമിച്ചെങ്കിലും കുഞ്ഞ് കഴിക്കാന് കൂട്ടാക്കിയില്ല. ഇതോടെ ദേഷ്യംമൂത്ത നാഗരാജു കുഞ്ഞിനെ ക്രൂരമായി ഉപദ്രവിക്കുകയായിരുന്നു. കുഞ്ഞിന്റെ അമ്മയായ വെണ്ണല ഇതെല്ലാം കണ്ട് ചിരിച്ചുകൊണ്ട് സമീപത്ത് നിന്നെങ്കിലും ക്രൂരത തടയാന് ശ്രമിച്ചതേയില്ലെന്ന് വീഡിയോയില് കാണാം. നാഗരാജുവിനെതിരെ ജുവനൈല് ജസ്റ്റിസ് ആക്ട് പ്രകാരം സ്വമേധയാ കേസെടുത്തതായും ഇയാള് ഉടന് പിടിയിലാകുമെന്നും പൊലീസ് അറിയിച്ചു. ഇയാള്ക്കായി വ്യാപക അന്വേഷണം പൊലീസ് ആരംഭിച്ചിട്ടുണ്ട്.